Lav et referat af nedenstående tekst:

Tekst:
Hobro holder sig med helt fremme i kapløbet om oprykning til Superligaen. Med en 3-0-sejr fredag på udebane over Fredericia er efterårets store overraskelse tilbage på førstepladsen i 1. division - et point foran Silkeborg, der senere fredag møder Hvidovre. Efter en jævnbyrdig første halvleg blev opgøret afgjort i den sidste halve time på scoringer fra Jesper Bøge, Martin Thomsen og Sebastian Andersen. Først slog Jesper Bøge til, da han afsluttede et sololøb med et vellykket langskud. Et kvarter før slutfløjt udnyttede Martin Thomsen et straffespark, der også betød, at Fredericia måtte spille kampen til ende med 10 spillere. I overtiden cementerede Sebastian Andersen sejren med scoringen til 3-0. Hobro har med sejren fem point ned til Lyngby på tredjepladsen. Lyngby har spillet en kamp færre end Hobro og skal søndag op imod AB. De to bedste hold i 1. division rykker op i Superligaen. /ritzau/

Referat:
Fredericia spillede lige op mod Hobro i en time, men blev slået med 3-0 efter en flot slutspurt fra Hobro.